CELEX: E2007P0001
Language: lt
Date: 2007-01-31 00:00:00
Title: Prašymas ELPA teismui dėl patariamosios nuomonės, kurį 2007 m. sausio 31 d. sprendimu baudžiamojoje byloje prieš Sedin Poric pateikė Fürstliches Landgericht teismas (Byla E-1/07)

28.6.2007   
            
            
               LT
            
            
               Europos Sąjungos oficialusis leidinys
            
            
               C 143/13
            
         Prašymas ELPA teismui dėl patariamosios nuomonės, kurį 2007 m. sausio 31 d. sprendimu baudžiamojoje byloje prieš Sedin Poric pateikė Fürstliches Landgericht teismas
   (Byla E-1/07)
   (2007/C 143/08)
   
      Fürstlicher Landrichter (Kunigaikštiškas Lichtenšteino Teismas) 2007 m. sausio 31 d. sprendimu ELPA teismui pateikė prašymą, kurį Teismo kanceliarija gavo 2007 m. vasario 7 d., dėl patariamosios nuomonės baudžiamojoje byloje prieš Sedin Poric šiais klausimais:
   
               1)
            
            
               Ar Lichtenšteino advokatų įstatymo [Rechtsanwaltsgesetz] 57a straipsnio nuostata, pagal kurią byloje, kurioje šalis atstovaujama advokato arba būtinas gynėjo dalyvavimas, paslaugas teikiantis Europos advokatas privalo iškviesti vietos advokatą, kad būtų veikiama laikantis [Einvernehmensrechtsanwalt] pagal Lichtenšteino advokatų įstatymo 49 straipsnį, yra suderinama su EEE susitarimo nuostatomis dėl laisvės teikti paslaugas (EEE susitarimo 36 straipsnio 1 dalis), ir ypač su 1977 m. kovo 22 d. Tarybos direktyva 77/249/EEB, skirta padėti teisininkams veiksmingai naudotis laisve teikti paslaugas, būtent jos 5 straipsnio antra įtrauka?
            
         
               2)
            
            
               Jei ELPA teismas į pirmąjį klausimą atsakytų neigiamai: ar nacionalinės teisės nuostata — Lichtenšteino advokatų įstatymo 57a straipsnis, kuria į nacionalinę teisę tinkamai neperkeliama direktyva, priimta pagal EEE susitarimo 7 straipsnio b punktą, kaip 1 klausime minėta direktyva, vis dėlto gali būti taikoma valstybėje, kuri yra EEE susitarimo Susitariančioji Šalis?